Ветраны млын (Клецк)

Ветраны млын — колішні вятрак у Клецку. Помнік народнага драўлянага дойлідства.

 Гісторыя 
Пабудаваны ў 1920-я гады ў в. Заляшаны. У 1980 годзе перанесены ў Клецк, дзе быў пастаўлены на беразе вадасховішча і адрэстаўрыраваны. У будынку размяшчаўся філіял Клецкага гісторыка-этнаграфічнага музея.

Згарэў у канцы 1990-х гг. Цяпер на яго месцы размешчана кафэ з сілікатнай цэглы, якое па форме аддалена нагадвае млын.

 Архітэктура 
Ветраны млын уяўляў сабой вежападобную цыліндрычную пабудову, пакрытую гонтай. Быў завершаны шатровым ярусам з чатырохлопасцевым вінтом. У якасці механізма выкарыстана драўляная сістэма перадаючых колаў і шасцерняў. Аснова стацыянарная, верхні ярус паваротны.

 Літаратура 


Катэгорыя:Ветраныя млыны Беларусі
Катэгорыя:З’явіліся ў 1920-я гады
Катэгорыя:Зніклі ў 1990-я гады
Катэгорыя:Згарэлыя будынкі і збудаванні
Катэгорыя:Знішчаныя збудаванні Беларусі
Катэгорыя:Помнікі беларускага народнага дойлідства
Катэгорыя:Будынкі і збудаванні Клецка
Катэгорыя:Заляшаны (Клецкі раён)